
Okresný súd Poprad 26P/156/2024 8724205143 30. 05. 2025 JUDr. Dagmar Soliarová ECLI:SK:OSPP:2025:8724205143.3
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, v právnej veci navrhovateľky/manželky A. B. C., D. A., nar. XX. XX. XXXX, trvale bytom E. XXX, právne zastúpenej Advokátskou kanceláriou JUDr. Marcel Mašan, s. r. o., so sídlom F., G. XXXX/XX a manžela E. C., nar. XX. XX. XXXX, trvale bytom E. XXX, právne zastúpeného JUDr. Pavlom Zavackým, advokátom so sídlom Kežmarok, Hradné námestie 29, o rozvod manželstva a úpravu rodičovských práv a povinností rodičov na čas po rozvode manželstva k mal. deťom D. C., nar. XX. XX. XXXX, B. C., nar. XX. XX. XXXX a H. C., nar. XX. XX. XXXX, zastúpené kolíznym opatrovníkom Úradom práce, sociálnych vecí a rodiny Kežmarok, takto rozhodol: I. Súd manželstvo účastníkov konania E. C., nar. X.X.XXXX a A. B. C., D. A., nar. XX.X.XXXX, uzavreté dňa 4.7.2009, zapísané v knihe manželstiev matričného úradu I., vo zväzku 9, ročník 2009, na strane 7, pod poradovým číslom 13, r o z v á d z a . II. S c h v a ľ u j e rodičovskú dohodu v nasledovnom znení: Maloleté deti D. C. a H. C. sa z v e r u j ú do osobnej starostlivosti otca E. C., bytom E. XXX. Maloletý B. C. sa z v e r u j e do osobnej starostlivosti matky A. B. C., bytom E. XXX. Styk rodičov s maloletými deťmi sa n e u p r a v u j e, tento bude prebiehať podľa vzájomnej dohody rodičov a podľa potrieb maloletých detí. Každý z rodičov je o p r á v n e n ý vycestovať s maloletými deťmi do zahraničia na dobu 60 dní , bez súhlasu druhého rodiča a v prípade, že pobyt presiahne dobu 60 dní je potrebný písomný súhlas druhého rodiča s takýmto pobytom. Obaja rodičia majú právo maloleté deti zastupovať a spravovať ich majetok. Otec maloletého dieťaťa sa z a v ä z u j e prispievať na výživu mal. B. sumou 100,- eur mesačne, počnúc dňom právoplatnosti rozsudku o rozvode manželstva, ktoré výživné je splatné vždy do 15. dňa v mesiaci k rukám matky. Matka sa z a v ä z u j e prispievať na výživu maloletého D. sumou 50,- eur mesačne a na výživu maloletého H. sumou 50,- eur mesačne, počnúc dňom právoplatnosti rozsudku o rozvode manželstva, ktoré výživné je splatné vždy do 15. dňa v mesiaci k rukám otca. Rodičia sú p o v i n n í navzájom informovať sa o všetkých dôležitých skutočnostiach ohľadom maloletých detí každých 14 dní prostredníctvom elektronických telekomunikačných prostriedkov.
III. Žiaden z účastníkov
nemá
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

